Riigihangetes osalemise infopäev toidutootjatele ja hulgikaubandusele
2026-03-06 09:00 - 12:30 (Europe/Tallinn) | Veebis, Eesti
Registreerumine 6.03.2026 Infopäev „Riigihangetes osalemise infopäev toidutootjatele ja hulgikaubandusele“ toimub SIIT
Korraldajal on õigus jätta üritus ära, kui eelregistreerunute arv jääb alla kümne inimese.

Infopäeva toimumise aeg, koht ja formaat: 6.märts 2026, veebis Teams platvormil
Infopäeva sisu: Infopäeva eesmärk on anda toidutootjatele, toidutöötlejatele ning hulgimüüjatele praktilisi teadmisi ning oskusi, et tõsta valmisolekut edukalt osaleda riigihangetes, kasvatades seeläbi ettevõtete müügikäivet ja laiendades turustuskanaleid. Infopäeval antakse ettevõtetele süsteemne ja praktiline ülevaade riigihangetes osalemiseks, et suurendada pakkumuste kvaliteeti ja edukuse tõenäosust. Et infopäeval käsitletu ei jääks ainult teoreetilisele tasemele, siis tehakse näidishanke põhjal riigihangete registri süsteemis läbi ka kõik vajalikud sammud pakkumuse esitamisega seoses. Infopäev keskendub eelkõige pakkuja rollile, kohustustele ja levinud riskikohtadele, aidates vältida tüüpilisi vigu ning mõista hankija ootusi.

Infopäev on suunatud ettevõtete esindajatele, kes osalevad või plaanivad osaleda riigihangetes, sealhulgas:

müügi- ja hankespetsialistidele;
juhtidele ja projektijuhtidele;
juristidele ning teistele töötajatele, kes vastutavad pakkumuste koostamise eest.

Infopäev sobib nii alustavale pakkujale kui ka kogenud osalejatele, kes soovivad oma teadmisi korrastada ja ajakohastada.

Käsitletavad teemad:
– Riigihangete kohta info leidmine ja konkurentsieelise saavutamine
– Tähtajad ja olulised ajaraamid riigihangete protsessis
– Hankijate poolt esitatavad nõuded
– Levinumad vead pakkumuste esitamisel ning praktilised näited
– Soovitused edukaks pakkumuse ettevalmistamiseks
– Pakkumuste esitamise protsess riigihangete registris näidishanke põhjal

PÄEVAKAVA
Moderaator: Liina Laineveer
Lektor: Jarlo Dorbek
9:00-10:30 Riigihangete info leidmine ja konkurentsieelise saavutamine, tähtajad ja olulised ajaraamid riigihangete protsessis, hankijate poolt esitatavad nõuded
10:30-10:45 Paus
10:45-12:15 Levinumad vead pakkumuste esitamisel ning praktilised näited, soovitused edukaks pakkumuse ettevalmistamiseks, pakkumuste esitamise protsess riigihangete registris näidishanke põhjal
12:15 – 12:30 Küsimused ja kokkuvõte
*korraldajal on õigus teha muudatusi infopäeva ajakavas

Infopäeva läbiviija:
Jarlo Dorbek, Hankepartner OÜ. Jarlo omab 25 aasta pikkust riigihangete läbiviimise kogemust, ta tegeleb igapäevaselt riigihangete alase nõustamise, riigihangete koolituste ja hankemenetluste läbiviimisega. Jarlo poolt on läbi viidud ca 200 riigihangete teemalist koolitust nii hankijatele kui ka pakkujatele.
Ekspertiis: Riigihanked (sh hankemenetluste läbiviimine, hankedokumentide ettevalmistamine, hankijate nõustamine, vaidlustusmenetluses esindamine, hankekordade väljatöötamine, pakkujate nõustamine pakkumuse koostamisel ning hankemenetluses jms), koolitused hangete valdkonnas, erinevate hankeprojektide juhtimine ja nõustamine.

Üritus viiakse läbi „Põllumajanduslike teadmiste ja innovatsiooni süsteemi“ (AKIS) raames. Kaasrahastab Euroopa Liit.
Lisainfo:
Liina Laineveer
Liina.laineveer@toiduliit.ee
+372 5205877
